cyanic-selkie/wikianc huggingface dataset:
Aavioghey ny Gaelgey
Yn 20oo eash
Ayns ny 1990yn hie yn ghleashaght er troa noa, as ynsagh trooid y Ghaelg ayns aignaghyn ec ny paraantyn. Va'n Chied Chesmayd, possan cloie va currit er bun liorish paraantyn son dy chiarail çhymmyltaght raad dy row yn Ghaelg goll er loayrt mastey ny paitçhyn, currit er bun. Son dy chur co-oardraghey 'syn ynnyd ynsee, ren y reiltys cur y chied Manx Language Officer, ny Oaseir Gailckagh, er bun, oik noa fo currym y Rheynn Ynsee, as by eh Brian Stowell y chied oikagh. 'Sy vlein cheddin va'n Ghaelg currit stiagh ayns ny scoillyn da'n chied cheayrt, ga nagh row egin ayn, as 'sy vlein 1997 va'n Teisht Chadjin Ghaelgagh currit ayns ynnyd y GCE O Level (cochorrym rish y GCSE). As, ec jerrey yn villey-bleeaney, ayns 1998 va Phil Gawne, fer mooar ayns skeeal y Ghaelg, pointit myr y Greinneyder, oik noa fo currym Undinys Eiraght Vannin as Eiraght Ashoonagh Vannin.
Staydys yn aavioghey jiu
Ta'n Ghaelg er jeet er turrys liauyr veih toshiaght y failleil eck gys y laa t'ain. Rere y choontey-pobble 'sy vlein 2001 va mysh 2.2% jeh pobble yn ellan jargal loayrt, lhaih ny screeu 'sy Ghaelg. 'Sy vlein 1990 cha row yn Ghaelg loayrit agh ec 0.9% y phobble ayns cosoylaght rish y 2% jeh'n phobble ayns 2001. Myrane lesh y vishaghey ayns earroo ny Gaelgeyryn, ta barel foayroil ayn nish rish y Ghaelg, as rere towse-barel Gallup ayns 1991 ren 36% jeh'n lught freggyrt cur fys dy row barel foayroil oc rish cur stiagh y Ghaelg myr vrastyl reihyssagh ayns ny scoillyn. 'Sy vlein 2001 va'n chied vrastyl lane-Ghaelgagh currit er bun ayns commeeys marish Mooinjer Veggey as Sheshaght ny Paarantyn çheusthie jeh Bunscoill Valley Vac Ottar ayns Doolish. Ayns 2003 ren y Vrastyl Ghaelgagh scughey gys thie noa ayns Balley Keeill Eoin fo ennym noa, y Vunscoill Ghaelgagh. Hoshiaght, cha row agh nuy paitçhyn recortyssit 'sy scoill, agh 'sy vlein 2009 va 65 paitçhyn 'sy scoill, myrane lesh 4 ynseyderyn. Ec y traa t'ayn ta coorseyn ayns Gaelg as trooid y Ghaelg nish ry-gheddyn ayns ram bunscoillyn, meanscoillyn as ayns scoillyn as undinyssyn jeh'n trass cheim, lheid as y Laare-Studeyrys Manninagh ayns Lerphoyll, Sostyn.
'Sy vlein 2003 ren yn Reeriaght Unnaneysit, er son Mannin, shickyraghey y Chaart Oarpagh son Çhengaghyn Ardjynagh ny Mynçhengaghyn. Ta'n Ghaelg nish ry-akin er cowraghyn baayrey as straidey lesh çhyndaaghyn 'sy Vaarle as 'sy Ghaelg. Yn chooid smoo jeh baljyn as baljyn beggey, t'ad goaill shelloo er enmyn Gaelgagh as Baarlagh, as t'ad ry-akin er cowraghyn failt, er barooseyn, as er earrooyn traa baroose. Ta enmyn Gaelgagh ec rheynnyn y reiltys nish as ad ry-akin er cowraghyn, pabreydys as gleashtanyn.
Remmighausen
She slyst ayns Detmold, y Ghermaan, eh Remmighausen. T'eh ny lhie mysh 5 km çheu hiar yiass hwoaie veih çheshvean y chaayr Detmold. T'ad Diestelbruch, Schönemark, Hornoldendorf as Spork-Eichholz ny slystyn ta çhemmal rish.
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
Ta'n clyst 3.77 km² er eaghtyr as 'sy vlein 2006 va 1,924 deiney cummal ayn. She Bärbel Droste (SPD) y meoir as she Klaus Brand (SPD) yn ynnydagh 'sy Choonseil Chaayragh.
Languedoc-Roussillon
She nane jeh ardjyn y Rank ee Languedoc-Roussillon (Lengadòc Rosselhon; Llenguadoc Rosselló)
Lannraig Hwoaie
She ard coonseilagh ayns Nalbin ee Lannraig Hwoaie (Sìorrachd Lannraig a Tuath, Cooncil o North Lanrickshire, North Lanarkshire).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Na Gleannta
She balley beg ayns Coontae Ghoon ny Ghoal, Nerin, ad na Gleannta (Yernish son "ny Glionteenyn"; Glenties). Ta'n balley ny lhie raad ta daa ghlion çheet ry-cheilley, çheu heear hwoaie veih na Cruacha Gorma faggys çheet ry-cheilley daa awin.
Liv and Maddie
She straih hellveeish aittys Americaanagh eh Liv and Maddie, ny t'er enney myr Liv and Maddie: Cali Style. Va'n straih crooit ec John D. Beck as Ron Hart as hie eh magh er ny scaalheaney er Disney Channel voish 19 Jerrey Souree 2013 derrey 24 Mayrnt 2017. Ta Dove Cameron, Joey Bragg, Tenzing Norgay Trainor, Kali Rocha, Benjamin King, as Lauren Lindsey Donzis cloie 'sy straih.
She tro er lheh jeh'n straih ny paartyn dooblit ta cloieit ec Cameron: Liv, ben-aghteyr t'er çheet dy valley lurg shayll cloie ayns straih hellveeish ennoil ayns Hollywood feie kiare bleeaney, as Maddie, lannoon ennee Liv hannee 'sy valley. She tro er lheh elley na'n bollagh raad dy vel ny karacteyryn loayrt rish ny shamraigyn ayns aght cho-akinagh son nyn marelyn bentyn rish taghyrtyn eigsoylagh y chur sheese as y hoylley magh.
Arthur Leonard Schawlow
She fishigagh va ruggit ayns Mount Vernon, York Noa, va Arthur Leonard Schawlow (5 Boaldyn 1921 – 28 Averil 1999). Ren eh obbraghey er y reayrt-oaylleeaght er lheh as er laseryn as yn ymmyd oc 'sy spectroscoipaght er y chooid smoo. Chossyn as rheynn eh Aundyr Nobel 'syn 'ishig marish Nicolaas Bloembergen as Kaw Siegbahn 'sy vlein 1981.
Johnny Brady
Ta Johnny Brady (ruggit 1 Jerrey Geuree 1948) ny pholitickeyr Yernagh jeh'n phartee politickagh Fianna Fáil. She TD v'eh er son y Vee Heear veih Mean Souree 1997 derrey yn Ard-Reihys ayns Toshiaght Arree ny bleeaney 2011. V'eh reiht da Dáil Éireann son y cheid cheayrt ayns Ard-reihys ny bleeaney 2007 da eear-cho-heiyderys ny Mee as v'eh aa-reiht ayns Ard-reihys ny bleeaney 2002. 'Sy vlein 2007, va'n co-heiyderys rheynnit magh ayns daa cho-heiyderys - Y Vee Heear (goaill stiagh cooid jeh Coontae yn Eearvee) as Y Vee Hiar. Hass eh ayns co-heiyderys ny Mee Heear ayns Ard-reihys ny bleeaney shen, as chossyn eh yn ynnyd echey myr Teachta Dála.
Va Brady ny oltey jeh Coonseil Choontae ny Mee veih 1973 as 2003. Eddyr ny bleeantyn 2002 as 2007 v'eh gobbraghey myr Caairliagh ny Bing Vee as Eirinys ayns Dáil Éireann.
Schönemark
She slyst ayns Detmold, y Ghermaan, eh Schönemark. T'eh ny lhie mysh 5 km çheu hiar yiass hwoaie veih çheshvean y chaayr Detmold. T'ad Hornoldendorf, Remmighausen as Diestelbruch ny slystyn ta çhemmal rish.
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
An Fál Carrach
She balley beg Gaeltacht as balley eirinagh er coose heear hwoaie Choontae Ghoon ny Ghoal, Nerin, eh an Fál Carrach (Yernish son "y Faal Carragh"; Falcarragh). Ta'n balley ny lhie 'sy çhenn skeerey Cloch Cheann Fhaola. Ta 2,168 deiney cummal ayns ard reihyssagh an Fál Carrach as she Yernisheyryn 44% jeh pobble yn ard.
Coontae
She ard çheer-oaylleeagh çheusthie jeh çheer ta goll er ymmyd son cooishyn reiragh ny cooishyn elley er lheh eh coontae ny countee. Ta'n fockle çheet magh ass conté ny cunté y Çhenn Rangish. Foddee dy vel eh çheet er ard briwnyssagh er mooar-heer yn Oarpey va fo stiurey lhiass-eearley (visconte y Çhenn Rangish). She comté y fockle Frangish noa-emshyragh. Ta cooid vie jeh ny çhengaghyn Oarpagh çhyndaa yn fockle myr contae, contea, contado, comtat, condado, Grafschaft, Gau, a.r.e.
Tra haink ny Normanee gys Sostyn ren ad goaill stiagh y fockle lioroo. Ec y traa shen va Sostyn rheynnit magh ayns ardjyn er lheh hannah ec ny Sostnee as ad cur y fockle sheer orroo. Ren ny Wiggynee cur stiagh yn enmys eearley (veih jarl y Çhenn Loghlynish) gys ny h-Ellanyn Goaldagh. Er-yn-oyr shen va ny focklyn "eearley" as "eearlaght" coontit myr enmyssyn corrym rish ymmyd mooar-heeragh ny focklyn "eearley" as "coontae". Rere shen, haink er yn 'ockle "coontae" dy ve corrym rish yn 'ockle Sostynagh dooghyssagh scir ny shire ("sheer") y Vaarle noa-emshyragh.
Queiggey Kujawy-Pomorze
She queiggey ayns mean y Pholynn eh Queiggey Kujawy-Pomorze (województwo kujawsko-pomorskie, ). Ta ennym ny h-ardjyn shenndeeagh Kujawy as Pomorze currit er y wheiggey er yn oyr dy vel y queiggey ny hoie er y joarey eddyr oc. She Bydgoszcz as Toruń y daa phreeu-valley er y wheiggey.
Ta'n queiggey çhemmit liorish queig queiggaghyn elley: Queiggey Pomorze 'sy twoaie, Queiggey Warmia-Mazury 'sy niar hwoaie, Queiggey Mazowsze 'sy niar, Queiggey Łódź 'sy jiass, as Queiggey ny Polynn Mooar 'sy jiass as 'sy neear.
Caayryn as baljyn
Ta'n queiggey goaill stiagh 52 chaayr. Shoh rolley ny baljyn shen rere earroo yn phobble (rere earrooyn oikoil 'sy vlein 2006 ):
Eliza S. Craven Green
She feelee, screeudeyr as ben chloie Sostynagh va Eliza S. Craven Green (10 Nollick 1803 – 11 Mayrnt 1866).
Beashnys
Va Eliza Craven ruggit ayns Kirkgate, Leeds, er 10 Nollick 1803. 'Syn aegid eck, ren ee ceau tammylt ayns Doolish ec y Theater Noa er Straid Atholl myr ben chloie. Lurg shen, ren ee cummal ayns Manchuin, agh ren ee goll er ash dys Leeds raad ren ee cummal feie shiartanse dy vleeantyn. Phoose ee rish James Green 'sy vlein 1828, tra hoshee ee soilshaghey magh e feeleeaght. Va'n eeleeaght eck soilshit magh fo'n ennym "Eliza Craven Green" as cha fo'n ennym "Eliza Craven".
V'eh yn chied lioar eck na A Legend of Mona, a Tale, in two Cantos, Doolish 1825, 8vo, as v'eh yn nah lioar, as y fer jerrinagh eck, na Sea Weeds and Heath Flowers, or Memories of Mona, Doolish, 1858, 8vo. Ren ee cur magh shiartanse d'eeleeaght as skeealyn dys y vean earishagh. Ren ee screeu son y Phœnix, 1828, as y Falcon, 1831, earishlioaryn ass Manchuin; son yn earishlioar Oddfellows, 1841 as ny s'anmey; son y Leeds Intelligencer, Le Follet, Hogg's Instructor, as Chambers's Journal, as ren ee cur lesh yn ym-lioar daanyn The Festive Wreath, va soilshit magh ayns Manchuin 'sy vlein 1842.
Jiu, t'ee mie er enney myr screeudeyr y daan, Ellan Vannin, 'sy vlein 1854, as eh goll er enney myr "arrane ashoonagh caghlaaee" Ellan Vannin.
Hooar ee baase ayns Leeds er 11 Mayrnt 1866 as t'ee oanluckit ayns Ruilick Noo Varkysh, Woodhouse, Leeds.
Caayr Pheddyr
She caayr as aarheynn chonastagh jeh chooid y Roosh ee Caayr Pheddyr (Санкт-Петербург, Sankt-Peterburg, goll er fockley magh myr: [sankt pʲɪtʲɪrˈburk]). Ta'n balley ny lhie ec inver Awin Neva er Lhoob Finnlynn er y Vooir Valtagh. V'ad Petrograd (Петроград, 1914–1924) as Leningrad (Ленинград, 1924–1991) ny h-enmyn elley va currit er y chaayr. Ta'n far-ennym Piter (Питер) currit urree dy mennick.
Va'n chaayr bunnit ec Tsar Peddyr I ny Roosh er 27 Boaldyn, 1703, as v'ee ny preeu-valley er Impiraght ny Roosh er feie ny smoo na daa chied dy vleeantyn (1713–1728, 1732–1918). Haink jerrey lesh y staydys preeu-valjagh ec Caayr Pheddyr 'sy vlein 1918 lurg Irree Magh ny Roosh. T'ee ny nah chaayr smoo 'sy Roosh lurg Moscow lesh 4.8 millioonyn dy chummaltee, as ny chiarroo caayr smoo 'syn Oarpey lurg Istanbul, Lunnin as Moscow. Ta Caayr Pheddyr ny h-ynnyd cultooragh Oarpagh scanshoil, myrane lesh purt scanshoil er y Vooir Valtagh.
Corys tree reamyn
She corys rang-oardree bea-oaylleeagh eh corys tree reamyn. Ren Carl Woese cummey y corrys ayns 1977. T'eh aarheynn bea killagagh ayns tree reamyn: archaea, bacteria, as eukaryota.
Caayr Pheddyr
Dy mennick, ta Caayr Pheddyr enmyssit myr y chaayr smoo Eearagh mastey caayryn ny Roosh. Mastey caayryn y theihll lesh ny smoo na un villioon dy chummaltee, ta Caayr Pheddyr coontit myr y chaayr smoo twoaieagh. Ta Çheshvean Shendeeagh Chaayr Pheddyr as Possanyn dy Lhiaghtyn Cooinaghtyn Mooinjeragh nyn Ynnyd Eiraght y Theihll jeh cooid UNESCO. Ta Thie Tashtee ny Bwaagaght, y thie tashtee ellyn smoo er y theihll, soit 'sy chaayr, Ta'n chaayr enmyssit y "Preeu-valley Twoaieagh" ny keayrtyn er son e staydys myr ynnyd cultooragh as politickagh ny Roosh er feie 200 bleeaney. Ta sleih elley harrish ny bleeantyn enmyssey yn chaayr myr "Veneesh y Twoaie" as myr "Palmyra y Twoaie". Ta shiartanse dy chonsyllaghtyn joarree, cochorpyn eddyr-ashoonagh, bancyn as reagheydyssyn dellal elley ry-gheddyn ayns Caayr Pheddyr.
Corys tree reamyn
T'eh cur trimmid er lheh er aarheynn prokaryota ayns daa phossan. 'Sy toshiaght, hug ad Eubacteria (Bacteria nish) as Archaebacteria (Archaea nish) orroo. Er bun anchaslyssyn gientagh ayns 16S rRNA, ren Woese argane dy daink rish ad nyn lomarcan veih shennayr as farrys gientagh boght echey. Myr shen, ren eh aarheynn bioagyn ayns tree ard-'uilleeaghtyn, as aarheynn adsyn ayns reeriaghtyn. 'Sy toshiaght, va Woese cur "bun-reeriaght" ("urkingdom") er ny reamyn, derrey chroo ad "ream" ayns 1990.
Caayr Pheddyr
Reiltys
thumb|left|[[Undinys Smolny, soiaghey yn chiannoort.]] thumb|right|[[Plaase Mariinsky, soiaghey çhionnal ny caayr.]]
Iain Glen
She aghteyr Albinagh eh Iain Alan Sutherland Glen (ruggit er 24 Mean Souree 1961). Ta enney share er Glen son e phaartyn myr Dr. Alexander Isaacs/Tyrant ayns tree scannaneyn jeh'n straih scannane Resident Evil (2004–2016) as myr Ser Jorah Mormont'sy straih hellveeish fansee Game of Thrones (2011–2019) liorish HBO. Ta paartyn mooarey elley goaill stiagh John Hanning Speke ayns Mountains of the Moon (1990), Larry Winters ayns Silent Scream (1990) raad chossyn eh Aundyr y Silver Bear son yn Aghteyr Share voish Feailley Scannane Eddyrashoonagh Verleen, Manfred Powell ayns Lara Croft: Tomb Raider (2001), Brother John ayns Song for a Raggy Boy (2003), y paart enmyssagh ayns Jack Taylor (2010–2016), Sir Richard Carlisle ayns Downton Abbey (2011), James Willett ayns Eye in the Sky (2015), as Bruce Wayne ayns Titans (2019–jiu).
Caayr Pheddyr
Reiltys
She aarheynn chonastagh dy chooid ny Roosh ee Caayr Pheddyr. Ta'n seihll politickagh ayns Caayr Pheddyr reirit liorish y chaart chaayragh va doltit ec y çhionnal slattyssagh 'sy vlein 1998. She Lught-Reill Chaayr Pheddyr y corpane reiragh s'yrjey as t'ee reirit liorish y chiannoort (meoir roish 1996). Ta quaiyl un-hamyragh ec Caayr Pheddyr - Çhionnal Slattyssagh Chaayr Pheddyr.
Rere y slattys conastagh va doltit 'sy vlein 2004, ta fir hoshee er aarheynnyn conastagh, goaill stiagh kiannoort Chaayr Pheddyr, enmyssit ec Eaghtyrane ny Roosh as doltit liorish quaiylyn ynnydagh. My t'ad jiooldey yn enmysaght ta'n whaiyl currit ass bree. Va'n kiannoort roie, Valentina Matviyenko, doltit fo conaantyn y chorys noa ayns Mee ny Nollick 2006. Cha nel ben-chiannoort elley er feie ny Roosh.
Skeerey Chreest ny h-Ayrey
Ta Skeerey Chreest ny h-Ayrey ny Skyll Chreest ny h-Ayrey (Lezayre) ny skeerey 'sy çheadin Inver Ayre, Mannin. Ta'n skeerey çhemmit liorish Skylley Maayl as Skeerey Valley ny Loghey da'n sheear, liorish Skeerey Andreas as Skeerey Vreeshey da'n twoaie, liorish Rhumsaa, Skeerey Lonan as Skyll Maghal da'n shiar, as liorish Skeerey Braddan da'n jiass. Ta'n skeerey ny skeerey smoo ayns Mannin as ee 62.3 km² er eaghtyr. Rere coontey-pobble ny bleeaney 2006 ta 1,237 cummaltee ayn. She Thomas Philip Caley Captan ny Skeerey.
Caayr Pheddyr
Reiltys
Ta Caayr Pheddyr rheynnit ayns hoght slystyn jeig. She preeu-valley Wheiggey Leningrad ee Caayr Pheddyr chammah, myrane lesh preeu-valley Slyst Chonastagh Heear Hwoaie. Ren Cooyrt Bunraghtoil ny Roosh scughey gys Caayr Pheddyr veih Moscow ayns Mee Voaldyn 2008.
Ga dy vel Caayr Pheddyr as Queiggey Leningrad coontit myr daa aarheynn chonastagh, t'ad rheynn shiartanse dy rheynnyn dy yantyssyn as dy vingyn conastagh lheid as y Cooyrt Eddyr-Chiartaghey, ny poleenyn, yn FSB, y çhirveish phostagh, reirey jeeaney druggaghyn, y çhirveish phryssoonagh, a.r.e.
Skeerey Chreest ny h-Ayrey
T'ee ny skeerey sleitagh, as ta Sniaul, y slieau s'yrjey er yn ellan, ny hoie 'sy skeerey, myrane lesh ayrnyn liauyrey jeh'n choorse TT. Ta'n chooid smoo jeh coorse Awin Sulby, yn awin s'liurey er yn ellan, goit stiagh 'sy skeerey. Ta'n chooid smoo jeh ny cummaltee soit er y raad eddyr Rhumsaa as Purt ny h-Inshey, goaill stiagh y balley beg Sulby.
Creeaghyn ny h-Albey
She ard coonseilagh ayns Nalbin ee Creeaghyn ny h-Albey (Crìochan na h-Alba, The Mairches, Scottish Borders).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Mycorrhisagh
thumb|260px|Ta'n mycorrhisagh shoh goaill stiagh fungys 'sy ghenus [[Amanita]]
Ta mycorrhisagh (ass Greagish: μυκης, fungys as ρίζα, fraue) çheet er eddyr-obbraghey shimboshagh (coreggyragh dy cadjin, agh sheadaneagh ny keayrtyn) eddyr fungys as fraueyn lus cuishlagh.
Spork-Eichholz
She slyst ayns Detmold, y Ghermaan, eh Spork-Eichholz. T'eh ny lhie mysh 3 km çheu hiar yiass hwoaie veih çheshvean y chaayr Detmold. T'ad Diestelbruch, Remmighausen, Hornoldendorf, Detmold-Süd as Detmold-Nord ny slystyn ta çhemmal rish.
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
Ta'n clyst 3.2 km² er eaghtyr as 'sy vlein 2006 va 3,509 deiney cummal ayn. She Helmut Steinert (SPD) y meoir as she Andreas Schmidt as Klaus Brand (SPD yn daa jeu) ny h-ynnydee 'sy Choonseil Chaayragh.
Skeerey Lonan
Ta Skeerey Lonan (Lonan) ny skeerey 'sy çheadin Garff er coose shiar Vannin. Ta'n skeerey sheeyney veih Glion Coon 'sy jiass gys meainaghyn Sniaul as Corneil Çhibbyr Slieau Maggle (er y choorse TT shiar veih Beinn y Phott). T'ee ny h-ard eaghtyragh, as t'ee ny h-ard sleitagh as follym, as t'ee tuittym dy geyre jeeragh stiagh 'syn 'aarkey, lesh glionteenyn dowin coodit er lhimmey. She Mullagh Ouyr (491 m) y boayl s'yrjey 'sy skeerey. She John Thomas Faragher Captan ny Skeerey.
Blass (sheshengoaylleeaght)
She blass aght dy 'ockley magh çhengey. T'eh neu-yantagh dy loayrt çhengey fegooish blass.
Oar
Foddee dy vel oar çheet er:
Vahlhausen, Detmold
She slyst ayns Detmold, y Ghermaan, eh Vahlhausen. T'eh ny lhie mysh 5 km çheu hiar yiass hwoaie veih çheshvean y chaayr Detmold. T'ad Niederschönhagen, Diestelbruch, Detmold-Nord, Hakedahl as Mosebeck ny slystyn ta çhemmal rish.
Va'n clyst cochorpit lesh Detmold er 1 Jerrey Geuree 1970 rere aalhiasseeyn y ghurneilys ynnydagh.
Ta'n clyst 2.48 km² er eaghtyr as 'sy vlein 2006 va 615 deiney cummal ayn. She Bärbel Droste (SPD) y meoir as she Manfred Stölting (SPD) yn ynnydagh 'sy Choonseil Chaayragh.
Traa hashtee hollys y laa
[[Coadan:DaylightSaving-World-Subdivisions.png|upright=1.67|thumb| Ga nagh vel y corys shen ymmydit 'sy chooid smoo jeh çheeraghyn y theihll, she corys cadjin 'sy lieh-chruinney heear.
{{legend|#ef690a|THHL cooilleeinit rieau}} {{legend|#c00000|Cha row THHL ymmydit er chor erbee}}]] Ta traa hashtee hollys y laa çheet er yn aght dy vel y traa cluig currit er oaie fo oor. Ta'n aght shen lhiggey da oor bishee sollysh 'syn oie car y touree. Dy cliaghtagh, ta'n traa er ny cluig currit er oaie fo oor 'syn arragh as currit er ash 'syn 'ouyr.
Gloucestershire
She coontae reiragh as jesh-chliaghtagh ayns Sostyn Heear Yiass eh Gloucestershire. T'eh çhemmit liorish Worcestershire da'n' twoaie, Warwickshire da'n çhiar hwoaie, Sheer Aah yn Ollee da'n çhiar, Wiltshire da'n çhiar yiass, Bristol da'n çheear yiass, Gwent da'n çheear, as Herefordshire da'n çheear hwoaie.
Ta shey slystyn ec y choontae reiragh: Gloucester, Tewkesbury, Cheltenham, Cotswold, Stroud, as Forest of Dean. Ta'n coontae jesh-chliaghtagh goaill stiagh y lught-reill unnaneagh Gloucestershire Yiass myrgeddin.
Archaea
She ream dy vynvioee eh archaea (un.: archaeon). Cha nel çheshvean killag ny mynolt far-chrackanagh erbee elley oc. Traa dy row, v'ad currit marish bacteyryn myr prokaryota ny myr reeriaght Monera, fo'n ennym archaebacteria ("shenn vacteyryn"). Ec y traa t'ayn, cha nel bea-oayllee goaill rish y rang-oardraghey shen. Ta shennaghys aafilleydagh er lheh oc, as shimmey scansh t'eddyr ocsyn as bioagyn elley; myr shen, ta rang-oardraghey noa oc nish myr ream er lheh 'sy chorys tree reamyn. Ta'n corys shoh eddyraghey tree banglaneyn aafilleydagh: Archaea, Bacteria as Eukaryota.
T'ad rheynn Archaea ayns kiare phyla, agh s'cosoylagh eh dy vel foddey ny smoo ayn. Cha nel monney studeyrys er ny yannoo orroo. She Crenarchaeota as Euryarchaeota ad ny phyla smoo er studeyrys.
Ta archaea jeeaghyn gollrish bacteyryn dy mennick, agh ta cummey goan ec kuse jeu; myr shen, killagyn rea kerrooagh Haloquadratum walsbyi. Ta gientagyn as cassanyn soe oc ta faggys d'adsyn t'ec eukaryota, myr sampleyr, ensymeyn ta jannoo aascreeu as çhyndaays. Ta troyn elley oc gyn cosoylagh; myr sampleyr, t'ad croghey er lipaid eethyr 'syn 'ar-chrackan killagagh oc. T'ad geddyn bree jeh foddey ny smoo binn na eukaryota, veih shugyryn dys ammoiney, eaaneyn meain as eer hiddragien. Ta Haloarchaea jannoo ymmyd jeh soilshey ny greiney, as ta dooieyn elley tashtey carboan; cha dod archaeon erbee jannoo y ghaa, ga dy nod lussyn as cyanobacteria. T'ad geddyn sliught gyn keintys liorish scoltey jeesoil, cur magh buinney ny mynvrishey, agh cha dod ad jannoo sporrag.
Buckinghamshire
She coontae reiragh as jesh-chliaghtagh ayns Sostyn Heear Yiass eh Buckinghamshire. T'eh çhemmit liorish Northamptonshire da'n' twoaie, Bedfordshire da'n çhiar hwoaie, Hertfordshire da'n çhiar, Lunnin Vooar da'n çhiar yiass, Berkshire da'n jiass, as Sheer Aah yn Ollee da'n çheear.
Archaea
'Sy toghiaght, v'ad credjal dy nee graihderyn barbaght v'ayn chum ayns buill varbagh, myr sampleyr, çhibbraghyn çhehey as loghyn sailjey, agh t'ad ry-akin ayns ymmodee oayll, goaill stiagh thalloo, keayn, curragh as collane deiney. T'ad cadjin er lheh 'sy cheayn.
Buckinghamshire
Ta kiare slystyn echey: Bucks Yiass, Chiltern, Wycombe, as Aylesbury Vale. Ta'n coontae jesh-chliaghtagh goaill stiagh y balley corpagh Milton Keynes myrgeddin.
Çhengey Chowree Americaanagh
She Çhengey Chowree Americaanagh (ASL) yn çhengey chowree smoo ayns ny SUA. Cha nel mooinjerys ayn eddyr ASL as Çhengey Chowree Ghoaldagh ny Baarle.
Damien English
Ta Damien English (ruggit er 21 Toshiaght Arree 1978) ny pholitickeyr jeh chooid y phartee politickagh Yernagh, Fine Gael. T'eh ny TD son co-heiyderys y Vee Heear. V'eh reiht da Dáil Éireann son y chied cheayrt ayns Ard-reihys ny bleeany 2002, as ec y traa shen, v'eh ny TD s'aa ayn. V'eh aa-reiht reesht da'n Dáil ayns 2007.
Shane McEntee
She politickeyr jeh'n phartee politickagh Yernagh Fine Gael va Shane McEntee (19 Mee ny Nollick, 1956 - 21 Mee ny Nollick 2012). By TD eh son co-heiyderys y Vee Hiar. V'eh reiht da Dáil Éireann son y chied cheayrt ayns Fo-reihys ny Mee 'sy vlein 2002. V'eh aa-reiht reesht da'n Dáil ayns 2007. Hooar eh baase rere hene-varroo er 21 Mee ny Nollick 2012, daa laa lurg y 56-oo laa ruggyree echey.
Auvergne-Rhône-Alpes
She nane jeh ardjyn y Rank ee Auvergne-Rhône-Alpes (Arpitaanish: Ôvèrgne-Rôno-Arpes; Auvèrnhe Ròse Aups)
Noi-cheayllys
She yn mooinjerys eddyr daa 'ockle jeh bun condaigagh noi-cheayllys. Ta daa horçh dy noi-cheayllys ayn: noi-cheayllys so-cheim, shen dy ghra king er continuum (gollrish çheh as feayr); as noi-cheayllys jeesoil ny noi-cheayllys ardoil, shen dy ghra reddyn nagh voddagh ve ec y traa cheddin (gollrish marroo as bio).
Taabyl
right|thumb|300px|Sampleyr jeh taabyl as eh er ny reaghey liorish HTML ayns jeeagheyder ynnyd-eggey. Ta'n fockle taabyl currit er fysseree as ad reaghit ayns roaghyn as collooyn. Ta taabylyn ymmydit dy mennick ayns oltscarrey fysseree, ayns çhaghteraght as ayns ronsaghey. Ta taabylyn ry-akin 'sy vean prentit, ayns noteyn laue-screeuit, ayns cooid vog cho-earrooagh, ayns jesheenys seyrnagh, ayns cowraghyn traght, as ayns ram buill elley.
Lannraig Yiass
She ard coonseilagh ayns Nalbin ee Lannraig Yiass (Sìorrachd Lannraig a Deas, Cooncil o Sooth Lanrickshire, South Lanarkshire).
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Aphasia
She moalaght çhengagh aphasia, ta çheet kyndagh rish jeeil rish ny h-ynnydyn çhengagh 'syn inçhyn. Ta ymmodee sorçhyn anchasley ayn, ta çheet woish jeeil dys buill anchasley.
Sheer Aah yn Ollee
She coontae reiragh as jesh-chliaghtagh ayns Sostyn Heear Yiass eh Sheer Aah yn Ollee (Oxfordshire). T'eh çhemmit liorish Warwickshire da'n' çheear hwoaie, Northamptonshire da'n çhiar hwoaie, Buckinghamshire da'n çhiar, Berkshire da'n jiass, Wiltshire da'n çheear yiass, as Gloucestershire da'n çheear.
Ta queig slystyn echey: Oxford, Cherwell, Sheer Aah yn Ollee Yiass, Vale of White Horse, as Sheer Aah yn Ollee Heear.
Lady and the Tramp
She scannane romansagh kiaullee bioghit Americaanagh voish y vlein 1955 eh Lady and the Tramp. V'eh gientit ec Walt Disney as skeaylt magh ec Buena Vista Film Distribution. Y 15oo ard-scannane bioghit Disney, v'eh stiurit ec Clyde Geronimi, Wilfred Jackson, as Hamilton Luske, as t'eh goaill stiagh gooyn Barbara Luddy, Larry Roberts, Bill Thompson, Bill Baucom, Verna Felton, as Peggy Lee. Hie yn scannane er ny skeayley magh er 22 Mean Souree 1955. Ta'n scannane bunnit er y skeeal earishlioar Happy Dan, The Whistling Dog liorish Ward Greene. Hie scannane eiyrtyssagh, Lady and the Tramp II: Scamp's Adventure, er ny skeaylley magh jeeragh er feeshan er 27 Toshiaght Arree 2001.
Chumash
She enmys Ewnish yn enmys Chumash ny Ḥumash (, ny [ħuˈmaʃ]; ny Ewdish: ) as eh çheet er y Torah 'sy chummey prentit (she Torah Sefer yn enmys ta currit er y scrolley). Ta'n fockle çheet magh ass ḥamesh (חמש, "queig") y Ewnish, agh she Ḥamishah Ḥumshei Torah ("queig queiggaghyn Torah") y lhieggan formoil. She enmys Ewnish eh er Queig Lioaryn Moses.
Banian
She lus figgagh eh banian, as billey ashoonagh ny h-Injey. .
T'eh goaill toshiaght myr epiphyte ta foghaney ayns scaaney ayns billey (ny troggal, ny keayrtyn). Ta ny rassyn goll er skeaylley ec ushagyn mess-eeagh. T'ad cur sheese fraueyn coar y thalloo, as foddee ad coodaghey rheynn jeh'n villey ny troggal oastagh. T'eh mooadaghey liorish fraueyn aerag ta çheet dy ve kirp choonee. She billey feer vooar t'ayn: foddee shenn viljyn gaase harrish 200m er crontessen er coontey ny ymmodee kirp oc, as 30m er yrjid.
Galleree
thumb|left|600px|"Billey banian ard-vooar" ayns [[Acharya Jagadish Chandra Bose Botanical Garden 'syn Injey. Cha nel agh un villey t'ayn.  T'eh mysh 4 acyryn er eaghtyr.]]
Doirrey
She Doirrey y nah chaayr smoo ayns Nerin Hwoaie as y kiarroo caayr smoo ayns Nerin. Ta'n fockle "Doirrey" çheet magh ass Doire ny Daire ("Darragh") yn Yernish. Va Kaart Reeoil bronnit er y chaayr ec y Ree Jamys I as va'n roie-veer "Lunnin" currit roish yn ennym 'sy Vaarle (Londonderry), agh she Doirrey yn ennym reiht.
Calais
She balley as purt assaig ayns twoaie y Rank eh Calais (Kales). T'eh ny hoie 'sy rheynn Pas-de-Calais raad t'eh ny 'o-veoiraght. Gy dy nee Calais y chaayr smoo ayns Pas-de-Calais, she Arras, y treeoo caayr smoo 'sy rheynn, y preeu-valley. Rere sleih-earroo yn vlein 1999 va 125,584 deiney cummal 'syn ard moir-valjagh. Ta Calais jeeaghyn magh er Keyllys y Douvyr, y boayl s'keylley ayns Mooir yn Eeaght. Cha nel agh 34 km (21 mi) eddyr Calais as coose hiar yiass Hostyn. Er laa braew gial ta Eayninyn Baney yn Douvyr so-akin veih Calais. She purt vooar da baataghyn assaig eddyr y Rank as Sostyn t'ayn, as 'sy vlein 1994 hie yn ard mygeayrt y chaayr er ny chiangley rish Sostyn liorish Thiollane Vooir Eeaght.
Lillian Beckwith
She screeudeyr Sostynagh va Lillian Beckwith (25 Averil 1916 – 3 Jerrey Geuree 2004), ny Lillian Comber myr v'ee goll er enney dy h-oikoil. T'ee mie er enney er son e straih lioaryn lhiass-veashynssagh bunnit er Ellan Skianagh.
V'ee ruggit myr Lilian Lloyd ayns Ellesmere Port, Cheshire, as phoose ee rish Edward Comber 'sy vlein 1937, as ayns 1942 ren ee arraghey dys Ealaghol, Ellan Skianagh, fo oardee lheihys son aash. Ren ee arraghey dys Sòdhaigh raad chionnee as stiuree ee e croit hene. Ren y bea eck kiarail bun shiaght lioar eck va soilshit magh eddyr 1959 as 1978. Ansherbee, smooinee fir jeh ny nabooyn eck dy row charaghteyryn aitt er lheh er ellan far-skeealagh Bruach ayns ny lioaryn feer chosoylagh rish feer phersoonidyn. Haink urree dy ve coontit myr persona non grata ayns yn eear-valley eck. Ren ee arraghey dys Mannin ayns 1962 as hooar ee baase er 3 Jerrey Geuree 2004.
Straih Skianagh
(Va ny h-enmyssyn hese soilshit magh dy çhymsagh ayns A Hebridean Omnibus, 1987)
(Va ny h-enmyssyn hese soilshit magh dy çhymsagh ayns A Second Hebridean Omnibus, 1991)
Ta dagh fer ry-gheddyn myr lioaryn clashtynagh er nyn insh liorish by Hannah Gordon.
Screeu Beckwith yn lioar About my Father's Business (1971) chammah, as ee coontey sheese er yn aegid eck ayns shapp e ayr.
Noaskeealyn
Çhaglym giare-skeealyn:
As lioar choagyraght:
Mary Wallace
Ta Mary Wallace (ruggit 13 Mean Souree 1959) ny politickeyr Yernagh jeh'n phartee politickagh Fianna Fáil. T'ee ny TD son y Vee Hiar. V'ee reiht da Dáil Éireann da'n chied cheayrt ayns Ard-reihys ny bleeaney 1989, as v'ee aa-reiht ayns dagh ard-reihys veih'n vlein shen. Cheau ee tammylt giare myr shannadeyr ayns Seanad Éireann veih'n vlein 1987 derrey 1989.
Peear
She mess jeh'n villey peear 'sy ghenus Pyrus eh yn peear. Ta'n peear rang-oardit çheusthie jeh'n fo-chlein Pyrinae 'sy chlein Pyreae. Ta'n ooyl (Malus × domestica), qoui ta feer cosoylagh rish rere y strughtoor blaaoil, ny h-oltey jeh'n fo-ronney shen chammah.
Babblal
She ayrn leah jeh cosney çhengey as aase paitçhey babblal, raad ta'n paitçhey jannoo ny sheeanyn cheddin reesht as reesht (m.s. mama as jijijiji). T'eh jeeaghyn dy vel ad cliaghtey jannoo ny sheeanyn anchasley, agh cha nel ad gra fockleyn kiart foast. Ta babblal goaill toshiaght tammylt beg lurg ta'n oikan ruggit as ta ymmoddee ayrnyn ayn choud's ta'n paitçhey gynsaghey ny smoo sheeanyn as t'eh sheeanal ny smoo gollrish loayrt. She ec mysh 12 mee ta babbanyn cliaghtey jannoo fockleyn kiart, agh foddee babblal goll er ny lurg shen.
Çhengey Chowree Austrailagh
She yn çhengey chowree smoo 'syn Austrail Çhengey Chowree Austrailagh (Auslan). Ta mooinjerys faggys eddyr Çhengey Chowree Austrailagh as Çhengey Chowree Goaldagh.
Aphasia Vroca
She sorçh d'aphasia Aphasia Vroca ta taghyrt kyndagh rish jeeil rish ynnyd Vroca 'syn inçhyn. Ta ny troaryn goaill stiagh loayrt feer voal, drogh-vingys, drogh-stiurey muskylagh jeh ny organeyn loayrtagh as doilleeïd er-lheh lesh grammeydys.
Bedfordshire
She coontae jesh-chliaghtagh ayns Sostyn Hiar eh Bedfordshire. T'eh çhemmit liorish Cambridgeshire da'n çhiar hwoaie, Hertfordshire da'n çhiar yiass, Buckinghamshire da'n çheear yiass, as Northamptonshire da'n çheear hwoaie. Hie y coontae reiragh er jee-vunnaghey ayns 2009 lesh jannoo lughtyn-reilley unnaneagh jeh ny slystyn echey.
Ta tree lughtyn-reilley 'sy choontae jesh-chliaghtagh: Bedford, Bedfordshire Meanagh as Luton.
Bananey
She bananey yn ennym ta currit er lossreeyn lussagh 'sy ghenus Musa as da'n vess ta er ny ghientyn assdaue. Ta bananaghyn ry-gheddyn ayns ram mooadyssyn as daaghyn tra t'ad appee, goaill stiagh bananaghyn buighey, gorrym jiargey, as jiargey.
Rolley ellanyn Vretin
Shoh rolley ellanyn Vretin:
Cabbash veein
She genus dy lossreeyn eh cabbash veein (oaylleeagh: Atriplex). She genus eigsoylagh t'ayn, mysh 100-200 dooie. Shimmey lus faasagh, lus slyst ny marrey as  t'aynsyn. Ta dooieyn yn-ee nyn mast'oc.
Ynnyd Vroca
She ynnyd 'syn inçhyn ynnyd Vroca ta bentyn rish loayrt. Dy cliaghtagh, t'eh er y çheu hoshtal jeh'n vrat mooie harrish yn çhiamble.
Unnaneys Deynlagh Creestee yn Ghermaan
She partee politickagh deynlagh Creestee as cumaadagh-libraalagh 'sy Ghermaan eh Unnaneys Deynlagh Creestee ny Germaan (Christlich Demokratische Union Deutschlands, CDU; ). She yn partee smoo er y çheu yesh 'sy pholitickaght Ghermaanagh. Myrane lesh y cho-phartee Baveyragh, Unnaneys Soshiallagh Creestee ny Baveyr (CSU), ta'n CDU ny chooid jeh'n phossan CDU/CSU, ta goll er enney chammah myr yn Unnaneys, 'sy Bundestag.
She Shansyleyr ny Germaan ben stiuree yn phartee, Angela Merkel. She fer jeh Partee Theayagh ny h-Oarpey (EPP) as t'eh soie mastey yn phossan EPP ayns Parlamaid ny h-Oarpey. Dy h-eddyrashoonagh, ta'n CDU ny chooid jeh'n Eddyr-ashoonaghys Deynlagh Meanagh as yn Unnaneys Deynlagh Eddyr-ashoonagh. Ta'n CDU ny nah phartee smoo 'sy Ghermaan.
Rolley daa-veaghee ayns Nerin
Oardagh: Anura
-
Oardagh: Caudata
-
Fraue
thumb|250px|Fraueyn er nyn seyrey liorish [[crimmey 'sy Speyerer Auwald]] Ta fraue ny h-olt losserey ta soo stiagh stooghyn beaghee, as ta broddagyn goll er co-haaghey aynjee. Ta fraueyn ymmodee dooieyn jannoo obbraghyn elley rere y cummey aafillit oc, shen tashtey dy cadjin. T'ad cur cryss raisoamagh er cryss y thallooin fo chummaght 'raueyn as ny mynvioagyn coheshaghtagh oc.
thumb|250px|Caghlaaghyn cummey fraue
Baie Ghoon ny Ghoal
right|thumb|Baie Ghoon ny Ghoal er caslys-çheerey Nerin right|thumb|300px|Caslys-çheerey Vaie Ghoon ny Ghoal ('sy Vaarle) She giau ny baie er coose heear hwoaie Nerin eh Baie Ghoon ny Ghoal (Bá Dhún na nGall; Donegal Bay). T'eh goll er çhemmal rish tree coondaeghyn - Coontae Ghoon ny Ghoal 'sy neear, 'sy twoaie as 'sy niar, rish Coontae Lheeahtrim 'sy niar, as rish Coontae Shliggee 'sy jiass. T'eh caglit liorish y Cheayn Sheear 'sy neear chammah. Ta'n Iascach as balley Ghoon ny Ghoal nyn lhie ec bun y vaie.
Jastrzębie-Zdrój
She caayr 'sy Tileesh ayns jiass y Pholynn eh Katowice (Bad Königsdorff-Jastrzemb). Ta mysh 92,000 dooinney cummal 'sy chaayr. She balley beg farrane v'ayn derrey yn 20oo eash. Hooar eh kiartyn caayragh ayns 1963.
Purt Aer Ghivlyn
She purt aer eddyr-ashoonagh ta goaill shirveish er Divlyn, Nerin, eh Purt Aer Ghivlyn (Dublin Airport, Aerfort Bhaile Átha Cliath; IATA: DUB, ICAO: EIDW). T'eh goll fo stiurey Údarás Aerfort Bhaile Átha Cliath ("Lught-reill Phurt Aer Ghivlyn"). T'ee ny soie ayns Baile Choilín, faggys da Sord ayns coontae Ine Goal. 'Sy vlein 2012 ren ny smoo na 19 millioon dy hroailtee goll trooid y phurt aer. Rere yn earroo shen, t'ee ny purt aer smoo tarroogh 'sy steat as er yn ellan.
Hosni Mubarak
Va Muhammad Hosni Sayyid Mubarak (محمد حسني سيد مبارك‎, ASE: [mæˈħæmːæd ˈħosni ˈsæjːed moˈbɑːɾɑk], Muḥammad Ḥusnī Sayyid Mubārak; ruggit 4 Boaldyn, 1928 - 2020) ny h-Eaghtyrane er Pobblaght Arabagh ny h-Egypt. V'eh ny chiaroo eaghtyrane er y çheer as yn eaghtyrane smoo foddey-reiragh.
Sophie Rundle
Ta Sophie Rundle ny ben-chloieder fillym Sostynagh va ruggit ayns 1988. Ta enney share urree er son e paart 'sy chlaare çhellveeish Peaky Blinders myr Ada Shelby as myr Emily Kostich 'sy chlaare çhellveeish The Bletchley Circle.
Sheelaght
She corys screeuee eh sheelaght. Ta ny cowraghyn ("lettyryn") echey cowraghey slane shillab. Son y chooid smoo, ta dagh cowrey cowraghey corockle lesh breeockle.
thumb|Shimmey sheelaght, ghow ee toshiaght myr [[screeu jalloo, as t'ee er ny jannoo aashagh. Shoh katakana Shapaanagh. Ta'n lettyr jeianagh er y çheu hoshtal, as y shenn chummey Sheenagh er y çheu yesh.]]
Ard-Sheshaght Ardjynagh Ellan Vannin
She Ard-Sheshaght Vasoonagh ee Ard-Sheshaght Ardjynagh Ellan Vannin, as currym eck er son Masoonee Ellan Vannin. Ta'n Ard-Sheshaght fo coadey Ard-Sheshaght Unnaneyssit Hostyn.
Va'n Ard-Sheshaght currit er bun ayns 1886, dys unnaneaghey Sheshaghtyn va fo coadey aghtyn-reill ny h-Erin ny ny h-Albey. By Yn Reejerey John Senhouse Goldie-Taubman, Loayreyder y Chiare as Feed eh y chied Ard-Vainshtyr.
Ta 17 as 6  eck.
Keyllys Chleayee
right|thumb|Caslys-çheerey Cheyllys Chleayee as yn ard mygeayrt Ard mooar d'ushtey slystagh ayns sheear ny h-Albey eh Keyllys Chleayee (Linne Chluaidh, Firth of Clyde). T'eh coadit veih'n Cheayn Sheear liorish lieh-innys Chione Çheerey ta cruinnaghey y keyllys mooie ayns Oirr ny Gaeil as Coontae Inver Ayre. Ta an Caolas Brandanach ny chrouw jeh'n Cheyllys as t'eh scarrey lieh-innys Chione Çheerey veih Ellan Aran.
Abbyrlhit
thumb|250px She corys screeuee eh abbyrlhit. Ta ny cowraghyn ("lettyryn") echey cowraghey myn-heean ec y toshiaght, ga dy vel myn-heeanyn ny hengey er gaghlaa rish y traa, dy mennick. Ny keayrtyn, t'ad jannoo ymmyd jeh daalettyr ny treescreeu son dy chowraghey myn-heean ennagh. Myr sampleyr, ta çh 'sy Ghaelg ny ghaalettyr ta cowraghey y myn-heean. Dy mennick, ta oardagh tradishoonagh ec ny lettyryn.
Foddee oo eddyrscarrey abbyrlhittyn rere breeocklyn:
Keyllys Chleayee
T'eh 26 meeilaghyn (42 km) er lheead ec yn entreilys echey. Ta'n chooid eaghtyragh echey goaill stiagh ard raad t'eh çheet rish Loch Long as an Geàrr-Loch. Ta Awin Chleayee stroo stiagh 'sy cheyllys faggys da Grianaig.
Raisoam
Ayns lus-oaylleeaght, she gass lus eh raisoam (ass Greagish ῥίζωμα, rhízōma "dhossan dy 'raueyn",, ass ῥιζόω, rhizóō "cur er goaill ynnyd"). T'ad co-chruinnaghagh as fo-halloo son y chooid smoo, as t'ad cur magh fraueyn as stholeyn ass ny noadyn oc dy mennick. T'eh ny haase gientyn neucheintyssagh lossreeyn.
Keyllys Chleayee
Baljyn as baljyn beggey rish y choose
T'eh shoh goaill stiagh kuse jeh ny baljyn mooarey as kuse jeh ny baljyn beggey rish y Cheyllys hene.
Kathleen Faragher
She ard-ughtar Baarle Vanninagh y 20oo eash veanagh va Kathleen Faragher (1904 – 1974). T'ee mie er enney son bardaght hie er cur magh 'sy Ramsey Courier, as screeu ee ymmodee skeealyn giarey as dramaghyn. Ta'n obbyr eck currit da bea as pobble Vannin.
Keyllys Chleayee
Ellanyn 'sy Chleayee
Ta ram ellanyn 'sy Cheyllys. Ta boodeeyssyn bishagh er ny fir smoo as kianglaghyn dy vaataghyn assaig rish y vooar-heer. Ta ny tree ellanyn smoo goaill stiagh:
Raisoam
Ta raisoamyn erskyn thallooin ec kuse dy lossreeyn, goaill stiagh cliogee ennagh, as ta renniee skeaylley liorish raisoamyn. Ta lossreeyn as raisoamyn fo-halloo oc goaill stiagh jinsharyn, cuirtlee ennagh, Dionaea muscipula, lus y lhionney, as gollianee vooarey. Ta raisoamyn ayns un vrat dy mennick, agh ta fir yl-vrattagh ec gollianee vooarey.
Annane
She annane (Ananas comosus) yn ennym cadjin er lus grianchryssagh yn-ee as er y vess echey (ga dy vel eh er credjal dy vel yn annane ny slane vess, t'eh ny chruinnaght jeh ram messyn ry-cheilley). Ta'n annane ny lus dooie jeh'n Pharaguay as y chooid yiass jeh'n Vrasseel. Ta'n annane eeit dy h-oor ny ass stainnaghyn as t'eh ry-gheddyn myr soolagh ny ayns cochianglaghyn soolagh. T'eh ymmydit ayns milljagyn ambee jerrinagh, ayns sallaidyn, myr co-reggyrt da lhongaghyn foalley, as ayns manglymyn mess.
Raisoam
My ta raisoam er ny vrishey ayns peeshyn, foddee dagh peesh gaase dys lus noa. Shen gientyn losseragh, as ta eirinee as gareyderyn jannoo ymmyd jeh dys sheelraghey lossreeyn ennagh. T'adsyn goaill stiagh jinsharyn, lus y lhionney, cliogee, blaa Boaldyn as asparag.
Kathleen Faragher
Bea
Va Kathleen Faragher ruggit ayns Rhumsaa ayns 1904. She Joseph as Catherine Anne Faragher yn ayr as y voir eck, shellooderyn sheshaght-dellal groseyragh er Approach Road. Va tree braaraghyn as shuyr shinney eck. V'ee troggit ayns Rhumsaa, as darree ee dys Lunnin mysh 1924 son keird ghellal. Dobbyr ee ayns Lunnin rish 25 bleeaney, derrey hug anlheiltys ort goll magh dy leah. Hie ee erash dys Mannin ayns Jerrey Souree 1949. Chumm ee ayns Rhumsaa hoshiaght, as scugh ee dys Skyll Maghal. She Glion Shuin y balley s'jerree eck.
Bardaght
Hie kied daan Faragher er cur magh 'sy Ramsey Courier er 14 Jerrey Souree 1949. She 'Blue Point' v'ayn, er ny screeu tra v'ee ayns Kent. Ghow ee yindys dy ghow rish y phabyr eh, ga nagh jagh eh er cur magh derrey haink ee erash da'n Ellan. Nee yn aght screeuee eck caghlaa rish traa as cliaghtey, as myr shen cha ren Faragher cur eh mastey y chied ny'n nah heihys daanyn eck. Hie eh er cur magh reesht 'sy treeoo heihys daanyn, Where Curlews Call, ayns 1959, er ny aascreeu trooid as trooid.
Hug magh ad y nah ghaan ec, 'Maughold Head', ayns Toshiaght Arree 1950, as v'ad cur magh yn obbyr eck dy mennick ny yei shen. Ayns Mean Fouyir 1950, ren ad cur magh 'A Lament' ayns Baarle Vanninagh. Dennee sleih dy row blass er lheh Vannin er y vardaght eck, as b'oallagh da Sheshaghtyn Manninagh aaloayrt ad cho leah as 1951, marish daanyn Bard Ashoonagh Vannin, T. E. Brown. Ren C. Sydney Marshall screeu kiaull son 'Maughold Head' as 'In Exile', as v'ad ry-gheddyn myr recortys gramafone rish Toshiaght Arree 1960.
Ren The Ramsey Courier Ltd. cur magh teihys daanyn, Green Hills by the Sea, ayns Toshiaght Arree 1955. Ta'n ennym çheet er yn daan as arrane ard-ghooagh 'Ellan Vannin' liorish Eliza Craven Green. Dooyrt George Bellairs dy ren ny daanyn soilshaghey magh "deep insight into Manx feelings and a nostalgic love of the old folk and ways" v'ec Faragher.
thumb|Green Hills By The Sea, kied teihys daanyn Faragher
Hug magh ee lioar elley, This Purple-Misted Isle, ayns Mee Houney was published in October 1957. Ta'n ennym çheet er obbyr T. E. Brown, as ren ee cummal seose y kiangley shoh ayns daan 'The Immortal "Kitty"' ta bentyn rish 'Kitty o' the Sherragh Vane' ass Fo'c's'le Yarns Vrown. Screeu Lhiass-chiannoort Ambrose Flux Dundas y goan foslee. Chreck ee dy mie, ad v'eh orroo y lioar y aachur magh daa cheayrt ayns daa vlein. Ta'n teihys shoh goaill stiagh 'The Homecomer', as blass cowreydagh Baarle Vanninagh Faragher echey:
Nieu-nearag
thumb|300px|right|Ta nieu-nearag ec ymmodee bioagyn, myr sampleyr [[cyanobacteria. ]]
She stoo kemmigagh ta bentyn rish nearagyn eh nieu-nearag. T'eh goaill stiagh stooghyn giennit çheumooie, chammah's stooghyn giennit çheusthie ta jannoo assee er co-chruinnaghey ard ass neuoayllagh. T'ad jannoo assee da nearagyn ta gaase, ny ta nearagyn aasnit, ny da'n jees oc.
Ga dy vel ad jannoo assee, t'ad ymmydoil er son ronsaghey er coryssyn nearag, myr sampleyr, dys feddyn magh obbyr nearag ny olt nearag er lheh. T'ad goaill stiagh leoaie, ethanol, glutamate, ocsaid neetaragh, nieu botulinum (pyshoonys pronnag), nieu tetanus (glassey keeilley), as tetrodotoxin.
Abjad
She corys screeuee eh abjad, as ny cowraghyn ("lettyryn") echey cowraghey corockle; t'eh er y lhaihder ny breeocklyn y chur stiagh. Hug roish Peter T. Daniels yn ennym abjad, ayns ynnyd jeh'n çhenn ennym corys screeuee corocklagh ny sheelaght, as eshyn jannoo ymmyd elley jeh sheelaght.
Ta Daniels rheynn abjadyn jeh abbyrlhittyn er y fa nagh vel breeocklyn mastey cowraghyn bunneydagh y chorys screeuee. T'eh rheynn ad jeh abugidaghyn (possan noa elley jeant echey) er y fa dy vel ny scarreydee oc reihyssagh, as cha nel ad ry-akin ayns screeu focklymagh, ny ayns screeu cadjin noadyr, son y chooid smoo. Ayns abugida, shegin dhyt breeocklyn y chowraghey dagh keayrt; as ayns sheelaght rere meenaghey Ghaniels, ta ny cowraghyn cowraghey slane shillab, dy ghra myr shen, breeockle ny lomarcan, ny corockle ny lomarcan, ny cochiangle jeu.
Abjadyn
Ta dagh ooilley abjad as fys er ain jeh sliught y chynney coryssyn screeuee Semittagh, as nyn drooid jeh Proto-Sinaitagh as jalloo-screeueyrys Egyptagh. Va'n abbyrlhit Feaneeckagh y fer cadjin s'leaie; cha row agh mysh feed cowrey echey, as myr shen, v'eh aashagh ynsaghey eh, cosoylaghey rish coryssyn elley v'ayn as ymmodee cowraghyn oc. Rish y traa, haink coryssyn elley jeh, goaill stiagh yn abbyrlhit Greagagh as yn abjad Aramaagh. Va'n abjad Aramaagh ny hennayr ymmodee abjad as abugida 'syn Aishey.
Riverdance: The Animated Adventure
She scannane contoyrtys ta bioghit lesh co-earrooder voish y vlein 2021 eh Riverdance: The Animated Adventure. Hayrn y scannane smooinaghtyn voish y taishbynys daunse Riverdance. Va'n scannane jeant ec Cinesite sonr River Productions as Aniventure.
Va Riverdance: The Animated Adventure skeayllit magh 'sy Reeriaght Unnaneysit er 28 Boaldyn 2021, liorish Sky Cinema, as haink er dy ve ry-gheddyn er Netflix er 14 Jerrey Geuree 2022 ayns ny Steatyn Unnaneysit.
Eilean Cheap Bhreatainn
She ellan er coose Atlantagh America Hwoaie eh Eilean Cheap Bhreatainn (Gaelg ny h-Albey er son Ellan Rheynn Vretin; île du Cap-Breton, roie-ennym île Royale; ) She ayrn jeh'n wheiggey Nalbin Noa eh.
Ta'n ellan coontey stiagh 18.7% jeh eaghtyr ny h-Albey noa. Ga dy vel yn ellan scarrit magh ass lieh-innys ny h-Albey Noa liorish Keyllys Canso, ta Taagher Canso kiangley yn ellan rish y çheer vooar. Ta'n ellan soit shiar shiar hwoaie jeh'n çheer vooar as e chooseyn hwoaie as heear jeeaghyn magh er Lhoob Laurys Noo as y coose heear echey croo joarey hiar jeh Keyllys Northumberland. Ta ny cooseyn shiar as jiass jeeaghyn magh er y Cheayn Sheear as ta'n coose hiar croo joaraghyn sheear Cheyllys Cabot. Ta'n ellan cleayney seose voish yn jiass dys y twoaie raad ta'n thalloo jannoo çheer ard y rheynn hwoaie. Ta'n logh sailjey Bras d'Or ("Laue yn Airhey" 'sy Rangish) jannoo kioneys er mean-çheerey yn ellan as eh coontit mastey ny loghyn sailjey smoo er y theihll.
'Sy vlein 2016 va 132,010 deiney, ny 15% jeh pobble y wheiggey, cummal er yn ellan. Ta earroo yn phobble goll sheese fo 2.9% voish yn vlein 2011. Ta 75% jeh pobble yn ellan cummal ayns Baljaght Ardjynagh Cheap Bhreatainn.
Çhengey
Ta Coontey-pobble 2016 y Chanadey taishbyney nagh vel agh 40 loayreyderyn dooghyssagh ny Gaelgey ayns Ceap Bhreatainn. Er y laue elley, ta lughtyn-thie as persoonyn er lheh t'er nyn doshiaghey ym-skeallee yn çhengey dys sheelogheyn noa. T'ad goaill stiagh loayreyderyn flaaoil voish ardjyn Gaelgagh ny h-Albey as loayreyderyn ren ynsaghey yn çhengey ayns Nalbin Noa as, ayns cooishyn er lheh, ren studeyryssyn er y çhengey ayns Nalbin. Ta immeeaghtyn aavioghee elley goaill stiagh ynsagh da deiney aasit, cruinnaghtyn cultooragh theayagh as soilsheeyn magh.
Charles Kerruish
Va'n Reejerey Henry Charles Kerruish OBE LLD CS OA (23 Jerrey Souree 1917 - 23 Jerrey Souree 2003 ) ny pholitickeyr Manninagh. V'eh ny Loayreyder er y Chiare as Feed veih 1962 derrey 1990, as v'eh ny chied Eaghtyrane Tinvaal. Myrane lesh shen v'eh ny chied Chaairliagh jeh'n Choonseil Chiannoortagh, roie-immeeaght jeh Ard-Hirveishagh Ellan Vannin, veih 1961 derrey 1967. Rere shen, v'eh ny chied Vanninagh dy ghoaill shellooderys er currym slattyssagh ayns Mannin. Roish shen va'n chummaght slattyssagh lesh y Lhiass-Chiannoort. Myrane lesh ny freggyrtyssyn echey ayns currymyn ellanagh, v'eh ny Chaptan Skeerey son Skyll Maghal veih'n vlein 1960 derrey laa e vaaish.
Abugida
She corys screeuee eh abugida. Ta ny cowraghyn ("lettyryn") echey cowraghey corockle as breeockle undinagh echey; t'ad caghlaa y breeockle t'ayn liorish caghlaa cummey y lettyr ny cur stiagh scarreydee. Hug roish Peter T. Daniels yn ennym abjad, ayns ynnyd jeh'n çhenn ennym corys screeuee corocklagh ny sheelaght, as eshyn jannoo ymmyd elley jeh sheelaght.
Ta'n lettyr cowraghey corockle ennagh, as t'ad goll er screeu ayns straih. Ta breeocklyn croghey er ny corocklyn: ta corockle undinagh ec y chorockle, agh foddee oo eh y chaghlaa y breeockle liorish scarreydagh, ny liorish caghlaa cummey y lettyr. Ta ynnydyn ny scarreydee croghey er y vreeockle t'ayn; cha nel ad goll er screeu ayns y straih cheddin as ny corocklyn.
Mannagh vel corockle ec breeockle ennagh, foddee oo screeu shen liorish:
Mannagh vel breeockle ec corockle ennagh, foddee oos screeu shen liorish:
Haink yn ennym abugida jeh obbyr Peter T. Daniels. She ennym yn screeu Ge‘ez t'ayn, rere y chied chiare lettyryn echey: aləf, bet, gäməl, dənt. T
Ta Daniels rheynn abugidaghyn jeh abbyrlhittyn er y fa nagh vel breeocklyn mastey cowraghyn bunneydagh y chorys screeuee. T'eh rheynn ad jeh abjadyn (possan noa elley jeant echey) er y fa dy vel ny scarreydee ec abjadyn reihyssagh, as cha nel ad ry-akin ayns screeu focklymagh, ny ayns screeu cadjin noadyr, son y chooid smoo. Ayns abugida, shegin dhyt breeocklyn y chowraghey dagh keayrt. Ta Daniels eddyrscarrey abugidaghyn as sheelaghtyn er y fa dy vel cummaghyn lettyryn abugida croghey er ny breeocklyn as corocklyn t'ayn, agh ayns sheelaght, foddee cummey erbee ve oc.
Ta'n screeudeyr shennaghys screeuee Barry Powell goaill noi abugida, chammah's abjad, er coontey sheiltynys as shennaghys.
Oie Houney
right|thumb|250px|Ta'n [[Jack-o'-lantern, pumkin ta grainnit as cainleyn currit ayn, nane jeh ny phreeu-chowraghyn bentyn rish Oie Houney noa-emshiragh.]] Ta Oie Houney (Halloween ny Hallowe'en; ayns Mannin: Hop-tu-Naa) ny feailley ta goll er kelloorey dagh blein er yn oie jeh'n 31 Jerrey Fouyir. She feailley Celtiagh t'ayn er bun as t'ee kianglt rish Samhain ny Gaeil elley ayns Nalbin as Nerin, as rish yn 'eailley Creestee Laa'l Mooar ny Nooghyn. Jiu, t'ee kelloorit er feie ny Cruinney myr feailley neuvonnagh.